 Inta dadka deganku is-abaabulayay ee ay jabhada iyo tababarka iyo is urursiga ku jireen, dilka, dhaca iyo waxii kale ee dhib ahaaba wuu socday, oo jabhadihii JXSG iyo askartii is-huwanta ahaa ee laajiga ahayd way wadeen, waxana weliba ay jabhadani jxsg xarumo cusub oo hor leh ka dhigatay meelo badan oo degaanka ka mid ah, xarunta ugu muhiimsanaydse waxay ahayd tu ku taalay meel la yidhaahdo Gobyaray oo halbawle dhaqaale ahayd, oo 10-15 km Itoobiya gudaha u gashan oo u dhaxaysa magaalooyinka la kala yidhaa Wajaale iyo Haroorays, halkaas oo ay ka samaysteen meel ay lacag baad ah kaga qaadaan dadka siiba jaadlayaasha, xoolaha-damaan ka ah iyo safarkaba. 